แนวโน้ม SET ไซด์เวย์อัพ รอเงินเฟ้อสหรัฐ-ไร้ปัจจัยใหม่หนุน
แนวโน้ม SET แกว่งไซด์เวย์อิงทางบวกตามทิศทางหุ้นโลก รอลุ้นตัวเลขเงินเฟ้อสหรัฐคืนนี้ ไร้ปัจจัยใหม่หนุน พร้อมให้แนวรับที่ 1,655-1,660 จุด แนวต้านที่ 1,670-1,675 จุด
แนวโน้ม SET แกว่งไซด์เวย์อิงทางบวกตามทิศทางหุ้นโลก รอลุ้นตัวเลขเงินเฟ้อสหรัฐคืนนี้ ไร้ปัจจัยใหม่หนุน พร้อมให้แนวรับที่ 1,655-1,660 จุด แนวต้านที่ 1,670-1,675 จุด
14 ก.พ. 2566

นายอภิชาติ ผู้บรรเจิดกุล ผู้อำนวยการอาวุโสสายงานวิเคราะห์เชิงกลยุทธ์ บล.ทิสโก้ กล่าวว่า แนวโน้มตลาดหุ้นไทยเช้านี้แกว่งไซด์เวย์อิงทางบวก ตามทิศทางหุ้นโลกและราคาน้ำมันที่ปรับตัวขึ้น แต่ภาพรวมตลาดแกว่งตัวขึ้นอย่างจำกัด เพราะรอตัวเลขเงินเฟ้อสหรัฐในคืนนี้ พร้อมให้แนวรับที่ 1,655-1,660 จุด แนวต้านที่ 1,670-1,675 จุด
ขณะเดียวกันวันนี้หุ้น PTTEP ขึ้น XD จ่ายเงินปันผล 5 บาทต่อหุ้น ก็จะกดดันดัชนี -1.6 จุด
สำหรับปัจจัยที่ต้องติดตามวันนี้ การประชุมคณะรัฐมนตรี (ครม.) การเสนอชื่อผู้ว่าการธนาคารกลางญี่ปุ่น (BOJ) คนใหม่ ตัวเลขเงินเฟ้อสหรัฐ และตัวเลข GDP ของยุโรปและญี่ปุ่น